คือประจำเดือนเริ่มมากะปิดกะปอยสักประมาณ 2-3 วัน หลังจากนั้นถึงจะมาแบบเยอะปกติ อีก 3-4 วัน แบบนี้จะนับวันเริ่มที่ประจำเดือนมายังไงหรอคะ นับตั้งแต่ที่มาทีละนิด หรือนับวันที่มาเยอะคะ
สวัสดีค่ะ การมีเลือดออกะปริดกะปรอยในช่วง 2-3 วันของการมีประจำเดือนมา เกิดจากการที่เยื่อบุโพรงมดลูกยังหลุดลอกออกมาไม่พร้อมกัน จึงทำให้มีปริมาณเลือดไหลออกไม่มาก ออกแบบกะปริดกะปรอยได้ ไม่ได้ผิดปกติอะไร และเมื่อเยื่อบุเริ่มหลุดลอกออกมาพร้อมกัน จึงทำให้มีเลือดออกปริมาณมากตามมาค่ะสำหรับการนับวันของรอบประจำเดือนนั้น ให้นับตั้งแต่วันแรกที่มีเลือดออกมาเลยค่ะส่วนวันที่ไข่ตก คือประมาณ 14 วันก่อนที่ประจำเดือนจะมา ดังนั้น หากมีระยะห่างระหว่างรอบประจำเดือนที่สม่ำเสมอ เช่น ที่ 28 วัน วันที่ไข่ตกก็คือวันที่ 13-14 นับจากวันแรกที่ประจำเดือนมา หรือ หากมีระยะห่างที่ 32 วัน วันที่ไข่ตกก็คือวันที่ 17-18 นับจากวันแรกที่ประจำเดือนมา เป็นต้นแต่หากมีระยะห่างระหว่างรอบประจำเดือนที่ไม่สม่ำเสมอ การกำหนดวันไข่ตกก็จะเป็นไปได้ยาก เพราะเราไม่มีทางรู้ได้แน่นอนว่าประจำเดือนจะมาในวันไหน เราจึงไม่สามารถบอกวันไข่ตกได้ค่ะ หากต้องการทราบวันที่แน่นอน ก็ต้องใช้ตัวช่วยอื่นๆ ที่จะบอกว่ามีการตกไข่เกิดขึ้นวันไหน เช่น การวัดอุณหภูมิร่างกาย การใช้ชุดตรวจหาวันไข่ตกจากปัสสาวะ เป็นต้น